Shtete dhe qytete amerikane shprehin angazhimin ndaj Marrëveshjes së Parisit
Ato rikonfirmuan respektimin e masave për mbrojtjen e klimës, megjithëse Presidenti Donald Trump u tërhoq nga marrëveshja
Shumë shtete, qytete dhe biznese amerikane thonë se do ta respektojnë angazhimin amerikan ndaj Marrëveshjes së Parisit për Klimën, megjithëse Presidenti Donald Trump u tërhoq prej saj. Ata thonë se duan që të plotësojnë premtimin e administratës së ish-Presidentit Obama për të pakësuar çlirimin e gazeve me efekt serrë me 26 për qind, duke arritur në vitin 2025 në nivelin 28 për qind më pak se në vitin 2005. Korrespondentja e Zërit të Amerikës Elizabeth Lee analizon nëse kjo mund të arrihet pa qeverinë federale. Makina që bllokojnë autostrada dhe shkaktojnë smog. Ky imazh i Los Angelesit e nxiti shtetin e Kalifornisë të zbatojë ligjet më strikte për mbrojtjen e mjedisit në Shtetet e Bashkuara. Cara Horowitz e Universitetit të Kalifornisë në Los Angeles thotë se shteti i saj po demonstron se politikat strikte të mjedisit mund ta forcojnë ekonominë. Kalifornia është një nga shtetet, qytetet, univeristetet dhe bizneset që po premtojnë të vazhdojnë mbështetjen për marrëveshjen e Parisit për klimën, pasi Presidenti Donald Trump deklaroi se Shtetet e Bashkuara nuk do ta zbatonin atë. Disa ditë pas njoftimit të Presidentit Trump, Guvernatori i Kalifornisë, Jerry Brown dhe Presidenti kinez Xi Jinping nënshkroi një marrëveshje për të punuar për reduktimin e çlirimit të gazeve. thotë Cara Horowits nga universiteti shtetëror i Kalifornisë në Los Anxheles. Por ka edhe sakrifica për ligje të rrepta shtetërore dhe lokale për mjedisin. Shon Hiatt i Universitetit të Kalifornisë së Jugut thotë se një pengesë tjetër është përgatitja e kapitalit njerëzor për sektorin e energjisë së pastër. Profesor Hiatt thotë se sfida për përkrahësit e marrëveshjes së Parisit është që të bindin një numër të mjaftueshëm shtetesh dhe votuesish në ato shtete, se do të ketë përfitime ekonomike për brezat e ardhshëm nëse bëjnë investimin financiar të reduktimit të çlirimit të gazeve.